Source: https://tax-fin-lex.si/Zbirke/SodnaPraksaList?nodeId=2be96a0b-d257-43f5-82be-84efc97c1903
Timestamp: 2019-08-25 00:46:27+00:00

Document:
VSL sklep Kp 843/95
VSL20437
KZ člen 47, 47/2.
enotna kazen
Enotna kazen za kazniva dejanja v steku mora biti rezultat posameznih določenih kazni in hkrati v sorazmerju z vso kriminalno dejavnostjo, za katere se enotna kazen izreka; biti mora torej v logičnem in sorazmernem odnosu tako do posameznih določenih kazni, kot tudi do celotne obsojenčeve kaznive dejavnosti. V konkretnem primeru temelji izrek enotne kazni na takoimenovanem načelu asperacije, (2. točka 2. odstavka 47. člena KZ), po katerem mora biti, če so za kazniva dejanja v steku določene kazni zapora, enotna kazen večja od vsake posamezno določene kazni, vendar ne sme doseči seštevka določenih kazni in ne preseči 15 let zapora. V kolikšni meri sodišče upošteva takšno načelo, je odvisno od okoliščin posameznih kaznivih dejanj, sinteze okoliščin vseh kaznivih dejanj, ki so bile upoštevane pri izreku enotne kazni in končno tudi od presoje, kolikšna enotna kazen ustreza teži teh dejanj, stopnji obsojenčeve krivde in njegovi nevarnosti.
VSL sodba in sklep I Cp 1574/94
VSL41196
ZOR člen 178, 178/2, 178, 178/2. ZTVCP člen 45, 45/1, 71, 71/2, 45, 45/1, 71, 71/2, 45, 45/1, 71, 71/2.
odgovornost pri nesreči, ki jo povzročijo premikajoča se motorna vozila - obojestranska krivda
Za nesrečo premikajočih se motornih vozil gre tudi, če se ne premikajo vsa vozila, vpletena v nesrečo. Tožničin avto je stal in bil označen; toženčev avto je zaradi neprilagojene hitrosti zadel tožničinega. Odgovornost toženca je 70 %, tožnice pa 30 %.
VSL sklep Cpg 1321/95
VSL00580
ZIP člen 272, 272/1. Enotna pravila in običaji za dokumentarne akreditive (1983 rev.) člen 2, 3, 10, 15, 17.
zavarovanje terjatve - začasna odredba - opravičba - nepreklicni dokumentarni akreditiv
Naročnik nepreklicnega dokumentarnega akreditiva ne more opravičiti začasne odredbe, s katero je sodišče prepovedalo akreditivni banki kot dolžnikovemu dolžniku izvršiti obveznost zato, ker je bila obveznost iz osnovne pogodbe, zavarovana z akreditivom, pravilno izpolnjena.
VSL sklep Cpg 710/95
CIVILNO PROCESNO PRAVO - IZVRŠILNO PRAVO - SODNE TAKSE
VSL00575
ZST člen 27, 27/1, 27/2, 1, 1/2, 1/4, 2, 2/3, 2/5, 27, 27/1, 27/2, 1, 1/2, 1/4, 2, 2/3, 2/5, 27, 27/1, 27/2, 1, 1/2, 1/4, 2, 2/3, 2/5, 27, 27/1, 27/2, 1, 1/2, 1/4, 2, 2/3, 2/5. ZPP (1977) člen 489, 489-1, 489a, 489, 489-1, 489a. ZIP člen 55a, 55a/2, 55a, 55a/2.
gospodarski spor - izvršilni postopek - pravdni postopek
ZST (do novele, ki je bila objavljena v Ur.l. RS št. 14/91) obveznosti, ki jih je za vloge oziroma odločbe predpisoval v tarif. št. 1 in 2, ni urejal ločeno glede na pravdni in izvršilni postopek. Po noveli pa jih je urejal ločeno (s 100 % povečanjem) glede na postopek v gospodarskih sporih. Določbi 4. odst. tarif. št. 1 in 5. odst. tarif. št. 2 ZST sta povsem jasni in ne potrebujeta dodatne razlage. Zato se uporabljata tako, kot se glasita. ZST 100 % povečanja obveznosti za vloge oziroma odločbe iz tarif. št. 1 in 2 ZST ni vezal na subjekte iz 1. točke 489. čl. in iz 489.a čl. ZPP, ampak na postopek v gospodarskih sporih, ki pa se začne šele s pravnomočnostjo sklepa, s katerim je sodišče prve stopnje po ugovoru dolžnika odločilo o razveljavitvi sklepa o izvršbi (izdanega na podlagi verodostojne listine) v tistem delu, s katerima je bila dovoljena izvršba.
VSL sklep Cpg 799/95
VSL00559
ZPP (1977) člen 95, 95/1, 95/1-3. ZOR člen 305, 305/1. ZO člen 18.
prenehanje obveznosti - pooblaščenec - izpolnitev - komu se izpolnjuje - upravičenec
Odločitev o zavrnitvi predloga za vpis firme je v primeru, ko je v centralnem registru vpisanih že osem drugih enakih ali zelo podobnih firm, od katerih imata dve enako dejavnost kot predlagatelj, pravilna. Registrsko sodišče ne zavrne predloga za vpis ostalih podatkov v sodni register samo zato, ker je predlagana firma v nasprotju z zakonom. Enotna odločitev je v takem primeru pravilna samo, če brez vpisa firme ni mogoč tudi vpis ostalih podatkov (na primer pri vpisu novega subjekta). Če v takem primeru zavrne celoten predlog za vpis, mora to v sklepu obrazložiti, sicer sklepa ni mogoče preizkusiti, s čimer je podana absolutna bistvena kršitev določb postopka vpisa v sodni register.
VSL sklep Cpg 293/94
VSL00581
ZPP (1977) člen 219, 221, 221/4, 299, 354, 354/2-13, 219, 221, 221/4, 299, 354, 354/2-13.
zamudne obresti - obrestna mera - dokazovanje - razlogi sodbe - bistvena kršitev določb pravdnega postopka
Če sodišče prisodi tožeči stranki zamudne obresti po višji obrestni meri od zakonske, čemur je tožena stranka ugovarjala, mora to v sodbi obrazložiti, sicer je podana bistvena kršitev določb pravdnega postopka po 13. točki 2. odst. 354. člena ZPP. Če tožena stranka trdi, da je dolžna plačati zamudne obresti samo po zakonski, ne pa po kakšni višji obrestni meri, ji za dokazovanje nepravilnosti obrestnih obračunov tožeče stranke ni treba predlagati svojega obračuna obresti; obrestna mera zakonskih zamudnih obresti je namreč splošno znana.
VSL sodba Cpg 322/94
VSL00582
ZOR člen 440, 440/2, 441, 441/1, 440, 440/2, 441, 441/1.
odstop terjatve - ugovor dolžnika
Dolžnik lahko proti prevzemniku terjatve uveljavlja ugovor, da terjatev ne obstoji, ker odstopniku blaga ni naročil niti ga ni prejel. V takem primeru je dokazno breme za obstoj terjatve na strani tožeče stranke kot prevzemnika terjatve.
VSL sklep I Cp 1030/95
VSL41209
ZPP (1977) člen 354, 354/2-7, 354, 354/2-7.
bistvena kršitev določb pravdnega postopka - kršitev načela zaslišanja strank
Ker ima kršitev načela zaslišanja strank (5. člen ZPP) absolutni značaj, je irelevantno, kateri od strank je sodišče z nezakonitim postopanjem omogočilo obravnavanje pred sodiščem.
VSC sodba Cp 496/95
VSC00001
ZBP člen 26.
prodajna pogodba - obresti na vnaprej plačano kupnino - zamudne obresti od zapadlih obresti
Materialno-pravni pogoj za plačilo obresti po čl. 26 ZBP je le v tem, da je prodajalec terjal predplačilo in da kupec ni mogel drugače kupiti stvari, kot da je izpolnil pogoj prodajalca. Druge materialne določbe se ne upoštevajo. Zamudne obresti tečejo od vložitve tožbe dalje.
VSL sklep Cpg 1051/95
VSL00496
ZPP (1977) člen 83, 212, 212-2, 83, 212, 212-2. ZIP člen 14, 14.
izvršilni postopek - družba z omejeno odgovornostjo - smrt direktorja in edinega ustanovitelja - smrt stranke - ustavitev postopka - prekinitev postopka - sposobnost biti stranka
Smrt direktorja in edinega ustanovitelja družbe z omejeno odgovornostjo ni razlog za uporabo določb 83. čl. ZPP v zvezi s 14. čl. ZIP in za ustavitev postopka, pač pa je razlog za prekinitev postopka po 2. tč. 212. čl. ZPP v zvezi s 14. čl. ZIP.
VSL sodba Cpg 255/94
VSL00583
ZPP (1977) člen 354, 354/2-13, 354, 354/2-13. ZOR člen 125, 125/1, 126, 126/1, 126/2, 126/3, 127, 125, 125/1, 126, 126/1, 126/2, 126/3, 127.
razveza pogodbe zaradi neizpolnitve - pravočasna izpolnitev - odločilna dejstva
Bistvena kršitev pravdnega postopka po 13. točki 2. odst. 354. člena ZPP je podana, če so razlogi o odločilnih dejstvih, ne pa razlogi o materialnopravnih zaključkih nejasni ali med seboj v nasprotju. Če tožena stranka v petih mesecih od prejema stoodstotnega avansa ni niti začela izpolnjevati pogodbe o delu in svoje pravice do izpolnitve v primernem dodatnem roku ni uveljavila niti po prejemu tožbe na vrnitev avansa, je sodišče materialnopravno pravilno ugotovilo, da je pogodba razdrta.
VSM sklep Cpg 421/95
VSM00263
ZPPSL člen 143, 143.
preizkušanje prijavljenih terjatev - ločitvena pravica, vpisana v zemljiško knjigo - napotitev na pravdo
Po določilu 5. odstavka 143. člena ZPPSL mora stečajni senat napotiti na pravdo stečajnega upravitelja, če je prerekana ločitvena pravica vpisana v zemljiško knjigo.
VSM sklep Cpg 397/95
VSM00267
ZPP (1977) člen 342, 347, 342, 347. ZPPSL člen 15, 144, 15, 144.
sklep o popravi - računska pomota - rok za pravno sredstvo
Po določilu 342. člena ZPP izda sodišče o popravi poseben sklep, ki se zapiše na koncu izvirnika in strankam vroči prepis sklepa. Rok za vložitev ugotovitvene tožbe iz 144. člena ZPPSL prične teči šele od pravnomočnosti popravljenega sklepa.
VSL sklep Cpg 1195/95
VSL00546
ZPP (1977) člen 52, 52/1, 56, 56/1, 52, 52/1, 56, 56/1. ZIP člen 262, 262/2, 262, 262/2.
krajevna pristojnost - odškodninski spor - spor o nepremičnini - začasna odredba
Za spore o odškodnini v zvezi z nepremičnino ni predpisana izključna krajevna pristojnost sodišča, na katerega območju leži nepremičnina, pristojnost sodišča, na katerega območju je bilo storjeno škodno dejanje ali je nastopila škodljiva posledica, pa je izbirna. Predlog za začasno odredbo s prepovedjo obremenitve in razpolaganja z nepremičnino nima za posledico, da bi bilo sodišče, pristojno za odločanje o njem, pristojno tudi za sojenje v pravdi o terjatvi, ki naj bi bila zavarovana z začasno odredbo.
VSL sodba I Cp 1954/94
VSL41207
ZOR člen 104, 104/1, 104/2, 104, 104/1, 104/2.
posledice ničnosti - vojaško stanovanje
Ob uveljavljanju zahtevka na dodelitev drugega primernega stanovanja se tožnik ne more uspešno sklicevati, da mora izprazniti stanovanje tožene stranke, kamor se je vselil nezakonito, niti na okoliščino, da se je pred tem izselil iz stanovanja v drugi državi (Republiki Hrvatski).
VSC sklep Cp 364/95
DENACIONALIZACIJA - KMETIJSKA ZEMLJIŠČA
VSC00002
ZDen člen 3, 5, 18, 18/1, 27, 72.
denacionalizacija - pravni posel, sklenjen zaradi grožnje, sile ali zvijače državnega organa oziroma predstavnika oblasti - kmetijska zemljišča - vrnitev nepremičnin v naravi -
Tudi predstavniki zadruge so lahko vršili pritisk v smislu čl. 5 ZDEN, če so delovali kot "aktivisti" oblasti ali pod videzom izvrševanja pooblastil državnih organov. Delovanje predstavnikov zadruge je treba v vsaki zadevi konkretno ugotavljati. Pri vsaki denacionalizaciji je treba preizkusiti, ali ne obstojijo ovire za vrnitev nepremičnin (čl. 18 ZDEN). Take ovire so za kmetijska zemljišča predvidene v čl. 27 ZDEN npr. zaradi okrnitve funkcionalnosti kompleksov oz. trajnih nasadov, ali razdrobljenosti parcel. Če predlagatelj ne zahteva vrnitve kmetijskega zemljišča v naravi, potem lahko prejme priznanico Sklada kmetijskih zemljišč, ki je zamenljiva za obveznice Slovenskega odškodninskega sklada. Pri vsaki denacionalizaciji je treba upoštevati, ali je dana odškodnina (po čl. 5 ZDEN pa kupnina) presegla 30 % vrednosti zemljišča, kajti v tem primeru se mora pri denacionalizaciji na ustrezen način upoštevati.
VSL sklep Cpg 1000/95
VSL00547
ZPP (1977) člen 451, 451/2, 451/3, 451/4, 456, 456/1, 451, 451/2, 451/3, 451/4, 456, 456/1. ZIP člen 55a, 55a/2, 55a, 55a/2.
sklep o izvršbi na podlagi verodostojne listine - ugovor - umik tožbe
Če dolžnik vloži ugovor zoper sklep o izvršbi na podlagi verodostojne listine, nato pa upnik umakne izvršilni predlog, mora sodišče najprej odločiti o ugovoru, šele potem pa (po predhodnem soglasju dolžnika) o umiku tožbe. Zato v takem primeru ni podlage za ustavitev izvršbe.
VSL sklep I Cp 1005/95
VSL41241
ZSR člen 4, 4/1, 4, 4/1.
Pri oceni, ali gre v posameznem primeru za stanovanje, je treba upoštevati zlasti tudi uporabo prostorov (posebej še, če je trajala dalj časa) namen in stanovanjske razmere kraja. Ta kriterija, ki ju je vpeljala sodna praksa zato relativizirata pogoja, da morajo biti prostori praviloma gradbena celota in da morajo imeti poseben vhod.
VSL sklep Cpg 1215/95
VSL00508
ZPPSL člen 25-5, 29, 43, 43/1, 43/5, 43/6, 44, 44/1, 54, 54/6, 71, 137, 137/8, 25-5, 29, 43, 43/1, 43/5, 43/6, 44, 44/1, 54, 54/6, 71, 137, 137/8.
prisilna poravnava - prijava terjatve - sklep o zavrženju terjatve
Izrek sklepa, s katerim sodišče v postopku prisilne poravnave "zavrže prijavo terjatve", ker je vložena po izteku roka, določenega v 4. čl. ZPPSL, ni pomanjkljiv in tudi ne nejasen.
VSM sodba Cpg 56/94
VSM00266
ZOR člen 125, 125.
razveza pogodbe zaradi neizpolnitve - pravočasna izpolnitev - bistvena vsebina
Ne gre za fiksni posel, kjer je rok dobave bistveni element pogodbe, samo zato, ker se stranke natančno dogovorijo za dinamiko dobave. Iz posla mora izhajati, da je rok tako važen, da sicer pogodba ne bi bila sklenjena.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče